CELEX: 62014FA0116
Language: ro
Date: 2015-07-16 00:00:00
Title: Cauza F-116/14: Hotărârea Tribunalului Funcției Publice (Camera întâi) din 16 iulie 2015 – Murariu/AEAPO (Funcție publică — Personalul AEAPO — Agent temporar — Anunț pentru ocuparea unui post vacant — Cerința unei experiențe profesionale minime de opt ani — Candidat intern care a fost deja confirmat în funcția de agent temporar la terminarea unei perioade de probă — Repartizare cu titlu provizoriu în noul post care presupune o încadrare într-un grad superior — Eroare materială care figurează în anunțul pentru ocuparea unui post vacant — Revocarea ofertei de muncă — Aplicabilitatea DGA — Consultarea comitetului pentru personal — Încredere legitimă)

24.8.2015   
            
            
               RO
            
            
               Jurnalul Oficial al Uniunii Europene
            
            
               C 279/52
            
         Hotărârea Tribunalului Funcției Publice (Camera întâi) din 16 iulie 2015 – Murariu/AEAPO
   (Cauza F-116/14) (1)
   
   ((Funcție publică - Personalul AEAPO - Agent temporar - Anunț pentru ocuparea unui post vacant - Cerința unei experiențe profesionale minime de opt ani - Candidat intern care a fost deja confirmat în funcția de agent temporar la terminarea unei perioade de probă - Repartizare cu titlu provizoriu în noul post care presupune o încadrare într-un grad superior - Eroare materială care figurează în anunțul pentru ocuparea unui post vacant - Revocarea ofertei de muncă - Aplicabilitatea DGA - Consultarea comitetului pentru personal - Încredere legitimă))
   (2015/C 279/65)
   Limba de procedură: franceza
   
      Părțile
   
   
      Reclamantă: Simona Murariu (Frankfurt am Main, Germania) (reprezentant: L. Levi, avocat)
   
      Pârâtă: Autoritatea Europeană pentru Asigurări și Pensii Ocupaționale (reprezentanți: C. Coucke, agent, F. Tuytschaever, avocat)
   
      Obiectul
   
   Cererea de anulare a deciziei directorului executiv al Autorității Europene pentru Asigurări și Pensii Ocupaționale (AEAPO) de revocare a unei decizii anterioară prin care reclamanta era numită agent temporar cu gradul AD 8 și cererea de daune interese pentru prejudiciul material și moral pe care reclamanta pretinde că l-a suferit
   
      Dispozitivul
   
   
               1)
            
            
               Anulează decizia din 24 februarie 2014 a Autorității Europene pentru Asigurări și Pensii Ocupaționale (AEAPO) în măsura în care:
               
                           —
                        
                        
                           încălcând, într-un raport contractual, drepturile dobândite și termenii contractuali, prin aceasta se respinge retroactiv candidatura doamnei Murariu pentru postul de expert senior în pensii profesionale („senior expert on personal pensions”) și revocă implicit oferta de muncă, sub un regim de repartizare provizorie, deja acceptată de doamna Murariu, care îi fusese făcută la 17 iulie 2013;
                        
                     
                           —
                        
                        
                           o lipsește pe doamna Murariu de o remunerație care să corespundă gradului AD 8 în perioada repartizării provizorii cuprinsă între 16 septembrie 2013 și 24 februarie 2014.
                        
                     
         
               2)
            
            
               Respinge în rest concluziile în anulare.
            
         
               3)
            
            
               Obligă Autoritatea Europeană pentru Asigurări și Pensii Ocupaționale la repararea prejudiciului material al doamnei Murariu, suferit între 16 septembrie 2013 și 24 februarie 2014, în limita unei sume care corespunde diferenței de remunerație între gradele AD 6 și AD 8, majorată cu dobânzi moratorii, începând de la 16 septembrie 2013, la rata stabilită de Banca Centrală Europeană pentru operațiile principale de refinanțare în perioada vizată și majorată cu două puncte.
            
         
               4)
            
            
               Respinge în rest concluziile privind despăgubirile.
            
         
               5)
            
            
               Autoritatea Europeană pentru Asigurări și Pensii Ocupaționale suportă propriile cheltuieli de judecată și este obligată să suporte cheltuielile de judecată efectuate de doamna Murariu.
            
         
      (1)  JO C 26, 26.1.2015, p. 47.